Ο Σ. Πέτσας ανακοίνωσε ότι με Κοινή Υπουργική Απόφαση (ΚΥΑ) που εκδίδεται μέσα στη μέρα, θα μοιραστούν ακόμα εννέα εκατομμύρια ευρώ σε ΜΜΕ για την «ενημέρωση των πολιτών» και την «προστασία από την παραπληροφόρηση και τα “fake news”» σχετικά με τον κορονοϊό.

Δήλωσε ότι χρήματα θα οδηγηθούν σε ΜΜΕ μέσω πληρωμένων από το κράτος ενημερωτικών μηνυμάτων, επισημαίνοντας πως«το Υπουργείο Οικονομικών πληρώνει απευθείας όσους συμμετέχουν και λαμβάνουν χρήματα για την καταχώρηση, προβολή ή μετάδοση του μηνύματος στο μέσο τους, χωρίς επιστροφές».

Θέλοντας να αιτιολογήσει την απόφαση, δήλωσε ότι η επιτυχία στην αντιμετώπιση του ιού βασίζεται, όσον αφορά στην ενημέρωση, στο «Μένουμε Σπίτι» και «την καθοριστική σημασία που έχει η υπεύθυνη, έγκαιρη και έγκυρη ενημέρωση», ενώ επανέλαβε ότι η ενημέρωση δεν μπορεί «να βασίζεται μόνο στη διάθεση κοινωνικής προσφοράς των Μέσων Μαζικής Ενημέρωσης» και στάθηκε στα fake news.